CELEX: C2006/237/11
Language: fi
Date: 2006-09-30 00:00:00
Title: Asia C-312/06: Ennakkoratkaisupyyntö, jonka Magyar Köztársaság Legfelsőbb Bírósága on esittänyt 18.7.2006 — OTP Garancia Biztosító Rt. v. Vas Megyei Közigazgatási Hivatal

30.9.2006   
            
            
               FI
            
            
               Euroopan unionin virallinen lehti
            
            
               C 237/6
            
         Ennakkoratkaisupyyntö, jonka Magyar Köztársaság Legfelsőbb Bírósága on esittänyt 18.7.2006 — OTP Garancia Biztosító Rt. v. Vas Megyei Közigazgatási Hivatal
   (Asia C-312/06)
   (2006/C 237/11)
   Oikeudenkäyntikieli: unkari
   Ennakkoratkaisua pyytänyt tuomioistuin
   Magyar Köztársaság Legfelsőbb Bírósága
   Pääasian asianosaiset
   
      Kantaja: OTP Garancia Biztosító Rt.
   
      Vastaaja: Vas Megyei Közigazgatási Hivatal
   Ennakkoratkaisukysymykset
   
               1)
            
            
               Onko Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (jäljempänä liittymisasiakirja), liitteessä X olevan 4 luvun 3 kohdan a alakohtaa (1), jossa määrätään, että Unkari saa EY 87 ja EY 88 artiklan estämättä soveltaa 31 päivään joulukuuta 2007 saakka ja kyseinen päivä mukaan lukien paikalliselle liiketoiminnalle tarkoitettuja veronalennuksia enintään 2 prosenttiin saakka yritysten liiketulosta, jotka paikallishallinto on myöntänyt rajoitetuksi ajaksi paikallisveroista vuonna 1990 annetun lain C 6 ja 7 pykälän nojalla, tulkittava siten, että Unkarille on myönnetty väliaikainen poikkeus, jolla sen sallitaan soveltaa yritysten liiketulosta kannettavaa veroa, eli siten, että liittymisasiakirjalla, jolla annetaan mahdollisuus pitää voimassa liiketoiminnalle tarkoitetut veronalennukset, annetaan Unkarille väliaikaisesti oikeus pitää voimassa nimenomaan tämäntyyppinen vero?
            
         
               2)
            
            
               Onko neuvoston kuudennen direktiivin 77/388/ETY 33 artiklan 1 kohtaa (2) tulkittava siten, että sillä kielletään sellaisen veron (yritysten liiketulosta kannettava vero) voimassapitäminen, jota sovelletaan yrityksen harjoittamaan liiketoimintaan ja jolle on ominaista se, että se perustuu yrityksen nettoliikevaihtoon, josta on vähennetty myytyjen tavaroiden hankintahinta, liitännäisten palvelujen hinta ja raaka-ainekustannukset, vai onko tällaista veroa pidettävä tässä säännöksessä kiellettynä liikevaihtoveron luonteisena verona?
            
         
      (1)  EUVL L 236, s. 846.
   
      (2)  EUVL L 145, s. 1.